Onverwagse kunstenaar verkoop meeste CD’s in 2016 | Maroela Media
Onverwagse kunstenaar verkoop meeste CD’s in 2016
Mozart, oftewel Wolfgang Amadeus Mozart (Foto: Biography.com)
2016 se topverkoper sing nie. Hy tokkel ook nie die kitaar nie en toer nie. Inteendeel, niemand wat leef, het hom al ooit ontmoet nie.
Die klassieke kunstenaar Mozart, oftewel Wolfgang Amadeus Mozart, is onlangs deur Billboard aangewys as die topverkoper vir 2016.
Hy het gewilde popsangers soos Beyoncé, Kanye West, Adéle en Taylor Swift, wat na verwagting met die titel sou wegstap, uitgestof.
Dié klassieke kunstenaar is reeds in 1791 op 35-jarige ouderdom dood aan “ernstige koors”.
Die gesogte titel vir topverkoper is aan Mozart toegeken danksy die Mozart 225: The New Complete Edition-reeks, wat vroeër vanjaar vrygestel is en waarvan al meer as 1,3 miljoen kopieë verkoop is.
Mozart 225 is vervaardig deur Decca and Deutsche Grammophon in samewerking met die Salzburg Mozarteum-stigting.
Video: “Karoonag” kry nuwe lewe op Zoid Afrika
Wat van ‘n bietjie Brahms, Bach, Schubert, Beethoven en Liszt hehe!!
Geen wonder. My radios se naalde is vasgevries op 102.7 FM. Hoekom? Omdat daar van die grootste gemors en nonsens op ander radiostasies uitbasuin word.
Ek is nou behoorlik klas-siek. Pretoria FM en RSG, julle sal moet bykom. Die sug-en-skreeu stemmetjies is nie meer vir my.
ROCK ME AMADEUS!…Dit moet die tyd wees waar regte Rock ‘n’ Roll sy begin gemaak het he he…Ek love die storie van die sogenaamde popsangers wat so uitgestof was…want as daar een ding is wat ek nie kan hanteer nie is wanneer mense se “vocals” reggeruk word met computers en dan groot hits word op radio…maar hoor hulle as hulle “live” optree..veral Katy Perry wat so vals live sing ek kan kots…dis nie eers meer snaaks nie of soos “Miley Virus of Dusbin Bieber” wat op miljoene dollar verhoë sing met al die glitter en goed wat hulle net goed… Lees meer »
Die musiek wat vandag gemaak word is nie kwaliteit nie . Klink of alles teen spertye afgehandel word .
Klassieke musiek enige tyd.Net jammer dat die persone wat dit gekomponeer het en lewe daaraan gegee het so min waardeer was en arm oorlede was.Want kyk nou net om te dink dat Mozart honderde jare na sy tyd nog steeds gewild is.My man sal baie van hierdie stukkie nuus hou want dis al wat hy luister!Klassieke musiek jou ou Doring!